༄༅།།བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གིས་དེ་རིང་ཕྱི་ཚེས་༨ཉིན་མོན་རྟ་དབང་ཁུལ་གྱི་སྐྱ་སེར་མི་དམངས་ཚོས་ནང་ཆོས་ལ་སློབ་གཉེར་བྱ་རྒྱུ་གལ་ཆེ་བའི་སྐོར་བཀའ་སློབ་ཕེབས་འདུག་ལ།དེ་བཞིན་ཉིན་རྒྱབ་གསར་འགོད་ལྷན་ཚོགས་ཞིག་གི་སྐབས།༧གོང་ས་༧སྐྱབས་མགོན་ཆེན་པོ་མཆོག་གི་༧སྐུའི་ཡང་སྲིད་ཐད་ཐག་གཅོད་གནང་རྒྱུ་ད་ལྟ་སྔ་དྲག་པ་ཡིན་པ་དང་།མ་འོངས་པར་༧རྒྱལ་བ་༧སྐུ་ཕྲེང་རིམ་བྱོན་གྱི་ཡང་སྲིད་ཕེབས་མིན་ནི་བོད་མི་དམངས་ཀྱིས་ཐག་གཅོད་བྱེད་རྒྱུ་ཡིན་པ་བཀའ་གནང་འདུག།